เงินบาทเปิดอ่อนค่าที่ 31.14/16 บาท
ธนาคารซีไอเอ็มบีไทย รายงาน เงินบาทเปิดอ่อนค่ามาที่ 31.14/16 ตามภูมิภาค จากความกังวลหนี้ยุโรป
29 ก.ย. 2554

ธนาคารซีไอเอ็มบีไทย รายงาน เงินบาทเปิดอ่อนค่ามาที่ 31.14/16 ตามภูมิภาค จากความกังวลหนี้ยุโรป
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.14/16 บาท/ดอลลาร์ ปรับตัวอ่อนค่าจากระดับ 30.99/31.01 บาท/ดอลลาร์ เคลื่อนไหวในทิศทางเดียวกันกับค่าเงินในภูมิภาค
"(เงินบาท)ปรับตัวอ่อนค่าไปมาก เนื่องดอลลาร์กลับมาแข็งค่า" นักบริหารเงิน กล่าว
ตลาดยังคงจับตาดูปัจจัยเดิมๆ ในเรื่องความกังวลต่อปัญหาเศรษฐกิจในยุโรป และภาวะการลงทุนในตลาดหุ้นไทย โดยคาดว่าเงินบาทยังมีแนวโน้มปรับตัวอ่อนค่าต่อเนื่อง
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 76.5257 เยน/ดอลลาร์ ปรับตัวอ่อนค่าจากระดับ 76.34/40 เยน/ดอลลาร์ ส่วนเงินยูโรอยู่ที่ระดับ 1.3547/3552 ดอลลาร์/ยูโร ปรับตัวอ่อนค่าจากระดับ 1.3657/3659 ดอลลาร์/ยูโร
นักบริหารเงิน ประเมินกรอบการเคลื่อนไหวของเงินบาทไว้ที่ 31.10-31.30 บาท/ดอลลาร์